दिल्ली-डिब्रुगढ़ राजधानी एक्सप्रेस छपरा में पटरी से उतरल, चार से पांच आदमी के मौत
छपरा – दिल्ली से डिब्रुगढ़ जाएवाली राजधानी एक्सप्रेस छपरा के नजदीक मंगलवार-बुधवार के रात में 2 बजे के करीब पटरी से उतर गईल, ए घटना में चार से पाँच आदमी के मरे के खबर बा।
खबर के अनुसार छपरा के गोल्डेन गंज में दिल्ली-डिब्रुगढ़ राजधानी एक्सप्रेस के 11 डिब्बा पटरी से उतर गईल। शुरुवाती रिपोर्ट में 4-5 आदमी के मरला अवुरी 8-10 आदमी के घावही होखला के खबर बाटे।
रेलवे के अधिकारी घटना के जगह पहुँच गईल बाड़े अवुरी राहत-बचाव के काम शुरू हो गईल बा। शुरुवाती जांच में रेलवे के अधिकारी मानतारे कि ए घटना में माओवादी हाथ भी हो सकता।
रेलवे के एगो अधिकारी कहले – दुर्घटना सुबह 2 बजके 10 मिनट के करीब भईल, देखे से लागता कि इ जानबूझ के बरबाद करे के कोशिश हटे, काहेंकि माओवादी आज बंद के घोषणा भी कईले बाड़े।
एहबीच, रेलवे बोर्ड ए दुर्घटना में मरेवाला के 2 लाख रुपया, गंभीर रूप से घाही आदमी के 1 लाख रुपया अवुरी साधारण चोट वाला आदमी के 20,000 रुपया के सहायता राशि देवे के घोषणा क देले बा।
संगही, रेलवे राजधानी एक्सप्रेस दुर्घटना खातिर हेल्पलाइन भी शुरू क देले बा, हेल्पलाइन के टेलीफ़ोन नंबर नीचे दिहल जाता –
नई दिल्ली : 011-23342954, 23341074
छपरा : 06512-43409
हाजीपुर : 06224-272230
मुजफ्फरपुर : 0621-2213034
डिब्रुगढ़ : 0373-2300131
bho_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva bho_Deva bho_Deva hne_Deva